
Če ljubiš življenje, ne zapravljaš časa, 
kajti čas je tisto, iz česar je narejeno življenje.

Bruce Lee


Brezčasnost in kvantna realnost



Običajna predstava o času temelji na zaporedju dogodkov, na ritmu ur, na gibanju planetov. Čas se zdi kot ogrodje, v katerem se odvija vse, kar poznamo: misel, gibanje, rojstvo in razpad. A v globinah sodobne fizike in filozofije se izrisuje popolnoma drugačna slika: slika sveta, kjer čas kot tak sploh ne obstaja – vsaj ne kot osnovna, prvobitna entiteta.

V nekaterih formulacijah kvantne gravitacije, kot je denimo Wheeler-DeWittova enačba, čas preprosto ni prisoten. Vesolje v tej obliki ni zgodba, ampak popolna neskončna struktura – statična, vendar vseobsegajoča. Vse, kar bi lahko bilo, že je. Vse, kar bi lahko postalo, je že vključeno v nespremenljivem stanju.

To ni zgolj abstrakcija. Eksperimenti z osnovnimi delci namigujejo, da so kvantna stanja popolnoma brezčasna do trenutka, ko pride do meritve. Dotik opazovalca, interakcija, izbira – šele tedaj se izloči ena realnost iz neskončnega prostora možnosti. Tako se zdi, kot da se nekaj zgodi, a v resnici se zgodi izbor iz nečesa, kar že obstaja v neskončni mirujoči strukturi.

V kvantni teoriji opazovalec ni zunanji udeleženec, temveč del eksperimenta – ali bolje: del stvarnosti, ki stvarnost selektivno oblikuje. Vsakič, ko je nekaj zaznano, izmerjeno, izbrano, je svet kot celota spremenjen. Zdi se, da zavest – ali vsaj akt zaznave – reže skozi možnost in tvori dejanskost.

V tem kontekstu postane čas nekaj zelo podobnega kvantni membrani: polprosojna plast med kaosom in izkušnjo, skozi katero se prebijejo zgolj tiste konfiguracije, ki so bile opažene ali izbrane. Čas ni univerzalna konstanta, temveč napetost med neskončnim in selektivnim, plast, ki zavesti omogoča linearno doživljanje.

Iz tega sledi: če bi bilo mogoče iztrgati opazovalca iz časovne membrane, bi se znašel ne v praznini, ampak v brezčasnem kvantnem kaosu, v stanju, kjer ni vzroka, ni posledice, ni smeri, ni spremembe. Tam bi obstajale vse možne realnosti hkrati kot zamrznjeni trenutki, ki čakajo na aktivacijo.

Brezčasje ni praznina, ni nič. Ravno nasprotno: brezčasje je popoln potencial, vsa stvarnost v celoti, brez selekcije, brez ločitve med dogodki. V njem ni tokov, temveč statični kaos, polje možnosti, ki pa brez opazovalca ne tvori nikakršnega reda. Podobno kot kvantna valovna funkcija, ki šele z merjenjem kolapsira v konkretno stanje, brezčasno polje potencialne realnosti ne proizvaja sveta, razen če obstaja nekaj, kar to polje prebada in stabilizira.

To nekaj ... je opazovalec. In opazovalec je (paradoksalno) vedno že umeščen v čas. Zavest potrebuje tok, da zazna razliko. Brez časa ni zavesti, ali vsaj ne take, ki bi lahko oblikovala svet.

Toda kaj se zgodi, če obstaja opazovalec, ki ni več umeščen v čas, torej je opazovalčeva eksistenca izven membrane, a kljub temu zaznava?

Znotraj starih tekstov, apokrifnih fragmentov, mističnih zapisov ter govoric teoretikov zarot in ostalih iskalcev nedokazljivega se pojavlja govorica o objektu, ki ni podvržen nobeni časovni zakonitosti. Urejen, natančen, nespremenljiv, a obenem popoln tujec v vesolju, kakršnega poznamo. Njegov mehanizem ni pogojen s fizikalnimi zakoni; njegovo delovanje ni odvisno od energije, materije ali trajanja.

Ta predmet naj bi, tako pravi (urbana) legenda, omogočil posamezniku vstop v brezčasje. Ne kot potovanje v preteklost ali prihodnost, temveč kot iztrganje iz same časovne strukture. Človek, ki ga je dosegel, ni potoval – razpustil se je iz svojega zgodovinskega zapisa in padel v nedoločenost. Zdaj ko ni več podvržen časovnemu zaporedju vzrokov in posledic, se je njegova zavest oziroma njegova eksistenca znašla v svetu, kjer so realnosti le ustaljeni valovi, zamrznjene možnosti, čakajoče na novo sidrišče.

Takšna zavest se premika ne s hotenjem, temveč z notranjo resonanco z realnostmi, ki so ji sorodne. Brez časa ni prostora, brez prostora ni orientacije. Obstajajo le trenutki in opazovalec, ki jih prebada.

Fizika ne pozna večnosti, vsaj ne v klasičnem smislu. A ko jo primoramo, da pogleda globlje – onkraj polj, enačb, dimenzij … –, se približa temu, kar mistiki že dolgo imenujejo brezčasni vir. Polje, ki ni nekaj, temveč vse, in ki ni gibanje, temveč prisotnost.

Kvantna realnost ne nasprotuje tej misli, v resnici jo tiho potrjuje. Čas je morda zgolj interpretacija zaznave in realnost morda le izbiranje iz brezčasnega.

In če bi kdaj obstajal ta legendarni predmet, ki bi bil sam izven časa, a dejaven v njem, potem bi bil ta predmet nič drugega kot zrcalo brezčasnega. Stik z njim ne bi pomenil potovanja, temveč pozabo. In šele iz te pozabe bi morda vzniknil nov red, ne kot posledica, temveč kot nova izbira izmed vseh možnosti.

Čeprav je brezčasje morda nedostopno neposredni zaznavi, fizika dopušča resno razpravo o njegovi ontološki vlogi. Ne gre več za vprašanje, ali čas teče, temveč kaj nastane, ko se zavest odstrani iz njegovega toka. V tem pogledu brezčasnost ni praznina, temveč matrica vseh možnosti, in čas ni ozadje, temveč učinek interakcije.

Znotraj tega okvira postane mogoče razmišljati o zavesti brez časa, resničnosti brez prostora, in stiku z večnostjo kot kvantnem dogodku – ne kot metafiziki, temveč kot skrajni posledici same znanosti.


Prva vinjeta: Norec in deklica



Po ulici je drvel moped, zaradi posebej predelanega izpuha, na koncu katerega je tičala konzerva Coca-Cole, in zbrušenega bata je šel sicer hitreje od tovarniško izdelanih mopedov, vendar je njegov neznosno predirljiv zvok preglasil vse ostale zvoke na ulici, ko je drvel mimo. Šele ko se je pošteno oddaljil, so se vrnili zvoki ostalega prometa ter otožna balkanska glasba, ki je odmevala iz kasarne na nasprotni strani ulice v času kosila. Vsake toliko so človeški vzkliki, smeh in podobno preglasili tudi to.

Deklica je sedela na robu postelje in krčila prste na stopalih. Skozi odprto okno je poslušala smeh vojakov in njihove glasne vzklike ter govorjenje, ki ga ni razumela. Njeno mlado telo je zadrgetalo ob vsej tej tujosti. Popravila si je srednje kratke temne lase in stopila do mizice, kjer je imela zložena oblačila. Kavbojke, bombažno majico, spodnjice, bele Adidas nogavice. Nekaj časa si je ogledovala oblačila, kot bi ne vedela, kaj naj z njimi, potem se je hitro in spretno oblekla.

Stopila je do okna in si ogledovala početje vojakov na drugi strani ulice. Posedali so po senčni zelenici ob kasarni, kadili, po smehu sodeč, so se hecali. Tam ob vhodu je plapolala modro-belo-rdeča trobojnica z rdečo zvezdo. Deklica je bila tu, v tej njej popolnoma tuji deželi, šele dobrega pol leta in jezika seveda še ni dovolj dobro poznala, da bi lahko razumela, čemu so se smejali vojaki. Kljub temu ji je bila všeč atmosfera tovarištva, razigranosti in mladosti, ki ji je bila priča na ta poznospomladanski dan.

Spodaj je slišala, kako so se odklenila vhodna vrata v hišo, zdrznila se je, njen izraz na obrazu se je pomračil. Dobro je poznala korake moškega, ki je vstopal. Moškega, ki jo je odpeljal od doma, od njene družine, iz njenega okolja, v popolnoma tuje mesto, ki je bilo tako drugačno od vsega, kar je poznala in razumela. Privlekel jo je v ta njej popolnoma tuj svet, daleč stran od njenih domačih, da so ti obstajali le še v njenem spominu. Hitro si je poravnala majico in si počesala lase. Moški ni maral, da bi bila videti pomečkana ali zanemarjena. Rad je imel, da je bila lepa, urejena kot iz škatlice, da se je smehljala, da je bila vedno dobre volje.

Klicati ga je morala papa, čeprav ni bil njen oče.

Koraki so se počasi približevali po lesenih stopnicah, za trenutek obstali pred vrati. Potem je v ključavnici zarožljal ključ in moški je vstopil v sobo. Ošinil jo je z mrkim pogledom in nato z očmi prečesal sobo, kot bi lahko v njej koga skrivala. Zadnje čase je postal neverjetno ljubosumen, čeprav od začetka ni bil. Takrat ji je govoril, kako mu ne pomeni nič, kako ni vredna nič, da jo bo ubil, če ne bo naredila tega, kar ji bo naročil. Obenem je veliko besedičil o pomembni nalogi, ki jo čaka. Sčasoma pa se je to spremenilo, vse več ji je govoril, da je samo njegova, da je ne bo z nikomer delil. Postajal je vse prijaznejši, učil jo je jezika, ki so ga govorili tu, in ji obenem govoril o lokalnih navadah in običajih. Jeseni bo šla v šolo z ostalimi vrstniki, do takrat mora dovolj dobro razumeti jezik. Hvalil jo je, da je pametna in sposobna, da se hitro uči.

Včasih jo je peljal na sprehod skozi mesto, ob tem pa jo je trdno držal za roko, kot bi se bal, da mu bo kam ušla. Takrat jo je vodil po ulici, kjer je bila urarna, večkrat ji je kazal fanta, ki bi ga morala spoznati, da bi mu popravil njegovo starinsko uro. Ura je ni pretirano zanimala niti se ni spraševala, zakaj bi fant, ki je bil le malenkost starejši od nje, znal popravljati takšne reči, bil pa ji je všeč in vsakič, ko sta šla mimo in ga je lahko videla, se je tiho razveselila. Kadar je opazil, da si fanta ogleduje z zanimanjem, se je razjezil. Običajno je najprej utihnil, njegov obraz je postal mrk, zloben. Sledilo je zbadanje, poniževanje, in ker je bila običajno kljubovalno tiho, so sledile grožnje. Njegov glas je postal nekoliko tresoč, višji, kot bi se komajda obvladoval. Ko ji je pretil, so njegove grožnje naraščale, postajale vse slikovitejše in njegovo hrumenje tolikšno, da je imela občutek, kot da jo bo vsak trenutek raztrgal na dvoje. Sčasoma pa je spoznala, da je strah odveč. Sprva je bilo očitno, da jo preveč potrebuje za svoj načrt, da bi ji v resnici kaj naredil, kasneje pa je postajalo vse bolj očitno, da se vanjo vse bolj zaljublja. Od takrat mu je vsakič, kadar je bil z njo grob in je izbruhal srd iz sebe, postalo žal in se ji je milo opravičeval, jo objemal in nežno privijal k sebi. Potrebovala je nekaj časa, da se je privadila tej njegovi razpoloženjski eksplozivnosti.

Na drugi strani pa ji je bil, naj je to hotela ali ne, edina resna opora v tem tujem mestu, s tujimi navadami, tako drugačnimi, kot jih je bila vajena doma. Mesto s svojo živahnostjo, prometnim truščem in kaotičnostjo ji je bilo vse bolj všeč. Všeč so ji bili ljudje, ob katerih je dobila občutek, kot bi med njimi ne bilo družbenih razlik, kakršne je poznala od doma. Misel, da bi ostala tu, ji je postajala všeč.

Seveda pa ne bi hotela ostati z njim, kot si je želel on. Ni marala njegove eksplozivne, neobvladane norosti, na živce ji je šlo, ko je zvečer legal v posteljo k njej in privijal svoje mogočno, staro, prepoteno telo ob njeno telo ter ji šepetal nežnosti, ki naj bi jo tolažile. Daleč od tega, da bi ji bil ljub, bil je pač nujno zlo, s katerim je morala začasno shajati, saj ni imela pojma, kako bi lahko preživela brez njega; tega se je dobro zavedala in kot takega ga je tolerirala. Tako kot je bila ona del nekega njegovega načrta, ki ga niti ni poznala, je bil tudi on del njenega načrta, le da tega ni vedel: slej ko prej, ko bo pripravljena in ko ga ne bo več potrebovala, se mu bo izmuznila, potem pa kdo ve? Morda se bo vrnila k svojim domačim, morda pa bo ostala tu. Večkrat je tiho sanjarila, da bi jo opazil mladi urar in bi ostala pri njem.

Tudi tokrat je spet hrumel in besedičil o tem, kako mu pripada, kako le on odloča o njenem življenju in smrti, kako je njegova in bo do smrti le njegova. Rekla ni ničesar, le mislila si je svoje in kljubovalno zrla skozi okno. Hrumel je po njeni sobi, celo odrinil omaro in pogledal za njo, kot bi lahko v mestu, kjer nikogar ne pozna in v katerem še nikoli ni bila brez njegovega nadzora, koga spoznala in ga tam skrila! Težko je prikrila posmeh, saj ga ni hotela pretirano dražiti. To ni imelo smisla, saj jih je posledično le dobila. Bolje ga je bilo pustiti, da se izpiha in sam spozna svojo neumnost. V trenutku, ko se je zavedel nesmiselnosti svojega početja, se je umiril, potem pa skoraj zaihtel.

Sedel je k njej na rob postelje, vzel njeno drobno dlan v svojo in ji nežno, tiho rekel: »… ker jaz te ljubim, ljubim te bolj, kot si sploh lahko misliš, in nikoli ne bom prenesel, da bi kdo drug položil roko nate.«

Medtem so se mu oči solzile, globoko je pogoltnil, da bi ne zahlipal, potem pa grozeče zavpil: »Nikoli!« in jo pogledal s svojimi mrtvimi pordelimi očmi, ki so zdaj zažarele v nenadni norosti.

»Ko boš opravila, kar moraš, tisto edino nalogo, ki je nekaj vredna v tvojem življenju,« je govoril s trdim jeklenim glasom, ki pa se je tu prelomil, »potem boš videla …«

Zdaj jo je milo pogledal in se ji ljubeče nasmehnil: »… potem bova skupaj zavladala svetu,« se je na koncu njegova trdota ob viziji skupne sreče popolnoma omehčala, medtem ko je kot že tolikokrat poprej šepetal, ali ihtel, ali sopel svojo mantro dvanajstletni deklici v uho.

Ona pa se je le molče zagledala predse in čakala, da vse skupaj mine.


I.


1.

Rok je poležaval v stanovanju, v prvem nadstropju nad svojo urarsko delavnico in trgovinico v starem mestnem jedru. Bil je urar, vendar se že vsaj desetletje ni več ukvarjal z običajnimi urarskimi popravili ur strankam, pač pa je predvsem služil s preprodajo starih dragocenih ur, ki jih je večinoma našel na eBayu in podobnih mestih, in z njihovo restavracijo. Korona in vsa zmešnjava, povezana z njo, je ravno minila in življenje se je v svoji polnosti vračalo na mestne ulice. Sicer ga korona in ukrepi, povezani z njo, niso pretirano motili, saj je večino svojih poslov vodil preko interneta. Seveda si ni želel zboleti, bil je dovolj razumen, da je verjel, da so posledice novega virusa pri njegovih petdesetih in nekaj letih vsaj neprijetne. Tako se je držal bolj zase kot običajno, upošteval je navodila, celo cepil se je, čeprav igel ni maral, je pa nedvomno pogrešal svoj večerni sprehod in obisk svojega najljubšega bližnjega bara; prvo mu je preprečila policijska ura, drugo pa ukrepi, ki so prepovedovali zbiranje. No, ampak zdaj je bilo to mimo.

Ko se je nemirno premaknil, je starinska zofa pod njim zaškripala in pomislil je, da jo bo moral nekoliko obnoviti. Takšna restavratorska dela mu niso bila tuja, saj je bil vajen obnavljati tudi lesena ohišja starih ur. Globoko je zazehal in ugotovil, da je postal lačen, ne da bi sam vedel kdaj. Lahko bi si naročil pico, je pomislil, medtem ko je brskal po spletni strani specializirane urarske dražbene trgovine, ki je predstavljala starinske artikle, ki so bili na voljo.

Rok je iskal predvsem zdelane stenske ure starih urarjev svetovnega slovesa, ki jih je kupoval za drobiž in jih potem, ko jih je obnovil, drago prodajal. Redkeje se je loteval ročnih ur. Namreč, stenske ali velike samostoječe ure so običajno preko dražbe prodajali ljudje, ki so te kose podedovali in niso imeli pojma, kaj prodajajo. Srečni so bili, če so za staro navlako, ki običajno ni niti delovala, dobili kaj denarja. Rok je dodobra preučil kataloge svetovnih starih urarjev in dobro poznal njihovo delo, tako da je takšno uro in njeno vrednost hitro prepoznal.

Pred trinajstimi leti je s preprodajo takšne ure zaslužil toliko, da si je z izkupičkom kupil novega BMW-ja serije pet – F10. Je pa potrebno povedati, da mu ta avto nikoli ni bil zares všeč. Kupil ga je predvsem na željo svoje takratne punce, ki je bila zaljubljena v BMW-je. Tri leta kasneje mu je umrl ded, ki je bil vse življenje ne le njegov ded, ampak je bil njegov najboljši prijatelj, svetovalec, svetilnik, s pomočjo katerega je gradil svoje življenje. Po njem je poleg ostalega podedoval tudi bel avtomobil Subaru Leone GL s štirikolesnim pogonom in tisočosemstokubičnim bokser motorjem. Avtomobil iz leta 1988 je imel takrat častitljivih sedemindvajset let, vendar prevoženih nekaj manj kot sto tisoč kilometrov. Rok se je odločil, da subaru ostane pri hiši, medtem ko tri leta star BMW odide stran. Približno istočasno, kot je odšel BMW, je odšla tudi tista punca, Magda ji je bilo ime, Roku pa ni bilo žal za njo.

Poslov z ročnimi urami se je v nasprotju s stenskimi in samostoječimi izogibal, saj so ljudje v teh primerih zelo dobro vedeli, kaj prodajajo, in razlike za zaslužek praktično ni bilo. Tokrat pa mu je dih zastal prav ob ročni uri.

Ura sama po sebi ni bila videti nič posebnega. Bila je okorna, kot bi bila izdelana v Sovjetski zvezi. Krona, ki je obdajala številčnico, je bila enobarvna, na njej pa so bile zareze, ki so označevale ure. Številčnica je bila popolnoma gladka, brez oznak, vinsko rdeče barve s srebrnima kazalcema v obliki krajšega in daljšega pravokotnika. Poleg teh je bil tu še tanek, črn sekundni kazalec. Ura ob strani ni imela običajnega kolesca, s katerim bi jo navijal ali prestavljal kazalce, videti je bilo, da je mogoče prestaviti kazalce le z vrtenjem zunanje krone. Na ta način je bil mehanizem varno zaprt v neprodušnem jedru ure.

Na računalniškem zaslonu je uro prijel z miško in jo vrtel v vse smeri ter povečal, kolikor se je dalo. Nemogoče je bilo ugotoviti, kdaj bi bila ta ura izdelana, še manj, kdo bi bil njen izdelovalec. Se je pa med poznavalci govorilo, da je zelo stara, veliko starejša od časa ročnih ur. Pač, pred uveljavitvijo potniške železnice po žepnih in ročnih urah ni bilo popolnoma nobene potrebe.

Z železnico pa se je pojavila potreba, da je človek prišel na postajo dovolj točno, da je ujel svoj vlak – torej približna časovna orientacija po uri na oddaljenem cerkvenem zvoniku in položaju sonca ni več zadoščala. Pred uveljavitvijo potniške železnice so izdelovali stenske ure, stoječe ure, stolpne ure, ladijske ure. Slednje so mu bile še posebej zanimive, saj so bili bogatejši lastniki plovil zanje pripravljeni dobro plačevati, običajno pa so bile izdelane tako dobro, da vanje ni bilo potrebno vlagati veliko zahtevnega dela. Ampak ta ura, ki jo je zdaj z miško vrtel po zaslonu ekrana, je imela zanj poseben pomen. Namreč, to uro je nekoč resnično videl v živo. Bilo pa je to zdavnaj, preden je zvedel, za kakšno čudo od ure naj bi šlo.


2.

Ura je bila v lasti očeta njegove prve punce. On je bil takrat star petnajst let, ona slabi dve leti mlajša. To je bilo že zdavnaj, čisto na začetku osemdesetih let. Njej je bilo ime Luna, po rimski boginji, ki je vladala nebesnemu telesu istega imena. Kljub temu so jo vsi, ki so jo v šoli poznali, klicali preprosto Italijanka, ker je bil njen oče pač Italijan. Pravili so, da je bil tako zagrizen komunist, da se je s hčerko preselil v Jugoslavijo in se ustalil v Sloveniji zgolj zato, ker je bila država pod vladavino socializma. Sicer so ljudje govorili, da je imel v načrtu selitev v Sovjetsko zvezo, pa si je premislil, ker je bil jugoslovanski tip socializma znosnejši in človeku prijaznejši. Spet drugi, takšni bolj romantične narave, pa so govorili, da se je zaljubil v Lunino mamo, ki je bila Slovenka, in se preselil sem zaradi ljubezni do nje. Mama je žal kasneje zbolela in umrla, tako da sta z Luno ostala sama.

Roka seveda vzgibi za selitev Luninega očeta in njegove družine niso zanimali. V resnici slabi dve leti mlajše Lune v šoli sploh ni opazil. Bila je sicer zares ljubkega obraza, imela je take velike črne oči, sočna usta češnjeve oblike in ljubek, skoraj otroški nosek, žal pa je bilo tudi njeno telo preveč otroško, da bi mu padla v oko. Rok je bil med tistimi otroki v zadnjem razredu osnovne šole, ki so na šoli nekaj pomenili, in ni ga imelo, da bi se pečal z mulami iz nižjih razredov, ker to pač ni bilo dobro za renome.

V tistem obdobju je imel dobrega prijatelja, sošolca Davida. David sicer ni bil pretirano bister, enkrat je ponavljal razred in tako pristal v Rokovem razredu, bil pa je neverjetno srčen fant in zvest prijatelj. Tudi Rok ni bil briljanten učenec, pa ne zato, ker bi imel težave s snovjo, pač pa zato, ker mu je bilo v življenju že bolj ali manj postlano. Doma so imeli urarsko obrt, ki jo je nameraval nadaljevati, za to pa ni potreboval blestečega osnovnošolskega uspeha. Lahko si je privoščil delovanje na tistem minimumu, potrebnem za zdelovanje razreda, svoj dragoceni čas pa je raje posvečal bolj zanimivim stvarem. Recimo devetnajst let stari vespi, ki jo je dobil od starega ata, svojega največjega življenjskega zaveznika. Vespo je stari ata kupil novo. Bila je oranžne barve, z dolgim belim sedežem. Za osemindevetdesetkubično vozilo je ves čas sam zgledno skrbel in Rok mu je, odkar se je zavedal svojega obstoja, pri tem pomagal. Najprej s podajanjem orodja, zlaganjem vijakov in podobnim, a večji ko je bil in bolj ko je razumel mehaniko motorja, več mu je stari ata dovolil narediti samemu. Prvič jo je samostojno peljal že pri osmih letih. Za osemindevetdesetkubično vespo bi sicer potreboval izpit, pa jo je stari ata že ob uvozu prijavil kot petdesetkubično, da se je izognil stroškom registracije. Stari ata, znan urar, med vojno partizan, je imel dovolj prijateljev na občini, da je bilo to v tistih časih mogoče. Takoj ko je Rok opravil izpit za motorno kolo, mu jo je dal, sebi pa kupil novo, dvestokubično. Jasno, da je Rokov ugled med vrstniki zaradi vespe, ki je bila zdaj resnično njegova last, zrasel in tudi David, ki ga je Rok vsak dan vozil v šolo, je postal še boljši prijatelj.

»Ti, Rok,« mu je nekega dne med uro matematike rekel David in Rok se je še vedno nasmehnil ob tem spominu. »Bi mi ti posodil svojo vespo?«

Rok se je v sebi zasmejal, a resno in odsekano rekel le: »Ne.«

David je malo mencal in nadaljeval: »Začel sem hoditi z Mijo, pa bi bilo dobro, če jo peljem en krog.«

Tudi Mija je bila, tako kot Luna, približno dve leti mlajša od njiju, je pa bila že babnica. Imela je zares velike joške, zaradi katerih je slovela po vsej šoli, in imela je veliko rit. Rok ni delil navdušenja nekaterih vrstnikov nad njenimi oblinami, ker se mu je pač zdela debela.

»Pelji jo na štangi na biciklu,« mu je predlagal in zlobno dodal: »Aja, ne bo šlo, se ti bo bicikel zlomil.«

David bi verjetno vsakega drugega, ki bi se norčeval iz njegove punce, napadel, vedel pa je, da je Rok fizično močnejši, da ga vsak dan vozi s svojo vespo, predvsem pa je bil njegov prijatelj. Tako je le jezno prekrižal roke na prsih in se kujavo zazrl v tla.

»Daj, ne pizdi,« mu je rekel Rok čez nekaj časa, »hecal sem se. Poleg tega pa ni treba, da je tvoja punca všeč celemu svetu, važno je, da je všeč tebi, saj ti hodiš z njo, ne jaz, a ne?«

»Ni to,« je rekel David.

»Kaj pa?«

»Da mi ne posodiš vespe.«

»Ah, jebiga! Glej, motorjev in žensk se ne posoja, bi ti meni posodil za en krog Mijo?«

Videti je bilo, da je David resno razmišljal o predlogu, in Roka je zares sililo na smeh, ki si ga med uro matematike ni mogel privoščiti.

»Zrihtam ti Luno,« je rekel David.

»Koga?« se je začudil Rok. Za Luno je sicer približno vedel, kdo je, ni pa je še zares poznal.

»No, Italijanko, Mijino prijateljico.«

»A tisto malo?«

David je prikimal.

»Ni šans, ona je še otrok,« je zaključil Rok in David se je še naprej kujal.

Takrat se Rok ni zavedal, da je imel David v bistvu enostavno nalogo. Luni je bil Rok všeč in Mija je Davidu naročila, naj ugotovi, če ima pri njem kaj možnosti oziroma bolje rečeno, moral bi ga zvabiti na dvojni zmenek. On pa je v vse skupaj vpletel še izposojanje vespe in nalogo zamočil.

Zato pa Luna sama ni kar tako vrgla puške v koruzo. Tistega aprila je bilo vreme neverjetno toplo in bil je čas, da Rok pripravi vespo na novo sezono. Kar na ulici, pred urarno, oblečen le v telovadne kratke hlače takrat popularne znamke Yassa, belo majico s kratkimi rokavi, nogavice in natikače, je brkljal po motorju in nastavljal predvžig, ko je začutil, da ga nekdo gleda. Počasi se je ozrl in zagledal Italijanko, ki je stala ob njem in opazovala njegovo početje. Gledala ga je tako, kot generali opazujejo bojišče, preden se spustijo v bitko, šahisti šahovsko polje, preden pošljejo svoje figure v odločilni boj, ali kot mačka opazuje ptiča, preden skoči nanj, da bi mu zavila vrat.

»Kaj pa ti?« se je zdrznil, njenega analitičnega pogleda seveda ni prepoznal.

»Gledam, kaj delaš,« je skomignila.

»Nastavljam predvžig.«

Resno je prikimala: »Bi me peljal, ko končaš?«

Šele takrat je opazil, kako ljubek obraz ima, kako ji pristaja sicer nekako staromodna kratka pričeska, pač taki naravno valoviti lasje, pristriženi do vratu, pa vendar je bila na njej ta frizura videti tako naravna, da ga ni motila. Kar naenkrat se mu njena otroška postava ni zdela več tako zelo problematična.

»Ti hodiš v šestega?«

»Sedmega,« ga je ostro zavrnila.

»Nič, otrok si,« se ji je posmehnil.

»Daj no, ti si pa kakor eno leto starejši in si res kakor totalno odrasel.«

»Jaz sem že petnajst, imam izpit za tole in letos grem v srednjo …«

»… smetarsko,« se je prisiljeno zasmejala otročji šali, se obrnila in počasi odšla, obenem pa čakala, da jo pokliče nazaj.

»Daj, počakaj,« je zaklical za njo, ker se mu je nenadoma zazdela zabavna. »Peljal te bom.«

V trenutku je bila nazaj pri njem: »Me boš res?«

Prikimal je in počasi nameščal pokrov motorja nazaj na svoje mesto.

»Bi peljal mimo parka, da naju bodo vsi videli?«V bližini je bil namreč park, v katerem so se zbirali z vrstniki. Skomignil je v pritrditev. In potem sta se odpeljala, pa je moral hitro ustaviti in jo podučiti, kako naj se ga drži.

»Če se me ne držiš, se v ovinkih ne nagibaš z mano in lahko padeva,« ji je pojasnil.

Sedla je bližje k njemu, da je začutil njena stegna ob svojih in njene dlani na svojih bokih. Zdaj je šlo tako gladko kot z Davidom in peljal je hitreje. Ko sta se peljala mimo parka, se je pomaknila še bližje k njemu. Mija ji je pomahala in zdelo se mu je, da je, ko sta zdrvela mimo, zavpila: »Bravo, Luna!«

Začutil je, da ji je pomahala nazaj, potem pa se še tesneje privila k njemu. Čutil je toploto njenega drobnega telesa, prižetega ob njegov hrbet, koža njenih stegen je žgala njegova stegna. Opazil je, da s prsti raziskuje obliko njegovih trebušnih mišic, in brž jih je napel. Preplavljala ga je strast, sla, ki jo je doslej občutil le ob listanju revije Start z golimi krasoticami na sredini … ali pa listanju pornografskih revij, ki jih je odkril v starem zaboju na podstrehi.

V trenutku mu je stal, da ga je skrbelo, da mu bo predrl telovadke, in kot bi to ne bilo dovolj, se ga je mali hudiček s spodnjim robom mezinca dotaknil prav tam, da je od ugodja in poželenja glasno zaječal. Vespo je hitreje pognal. Seveda je ona čutila njegovo nabreklo mlado moškost, pa vendar ni zbrala poguma, da bi ga zares zgrabila zanjo, kot ni zmogla moči, da bi prekinila žgečkljiv dotik. Le privijala se je tesneje in tesneje obenj, kot bi se hotela zliti v eno z njegovim telesom. Bila je v sedmih nebesih. Že več kot eno leto je bil Rok njen cilj, in to, da je do danes sploh ni opazil, je le podžigalo njeno odločenost. Ko je Mija začela hoditi z Davidom, je tudi Luni srce hitreje utripalo v upanju, da se bo, kot se dostikrat zgodi, prijatelj odločil za prijateljico. In njen bi imel še vespo! Še tesneje se je privila obenj.

